**ΦΥΛΛΟ ΟΔΗΓΙΩΝ ΧΡΗΣΗΣ**

**Φύλλο οδηγιών χρήσης: Πληροφορίες για τον χρήστη**

## **Chiro Des 0,6314 g/g + 0,143 g/g δερματικό διάλυμα**

## **2-προπανόλη + 1-προπανόλη**

### Διαβάστε προσεκτικά ολόκληρο το φύλλο οδηγιών χρήσης πριν αρχίσετε να χρησιμοποιείτε αυτό το φάρμακο, διότι περιλαμβάνει σημαντικές πληροφορίες για σας.

Πρέπει πάντοτε να χρησιμοποιείτε αυτό το φάρμακο ακριβώς όπως περιγράφεται στο παρόν φύλλο οδηγιών χρήσης ή σύμφωνα με τις οδηγίες του φαρμακοποιού σας.

* Φυλάξτε αυτό το φύλλο οδηγιών χρήσης. Ίσως χρειαστεί να το διαβάσετε ξανά.
* Απευθυνθείτε στον φαρμακοποιό σας, εάν χρειαστείτε περισσότερες πληροφορίες ή συμβουλές.
* Εάν παρατηρήσετε κάποια ανεπιθύμητη ενέργεια, ενημερώστε τον γιατρό ή τον φαρμακοποιό σας. Αυτό ισχύει και για κάθε πιθανή ανεπιθύμητη ενέργεια που δεν αναφέρεται στο παρόν φύλλο οδηγιών χρήσης. Βλέπε παράγραφο 4.

**Τι περιέχει το παρόν φύλλο οδηγιών:**

1. Tι είναι το Chiro Des και ποια είναι η χρήση του
2. Τι πρέπει να γνωρίζετε πριν χρησιμοποιήσετε το Chiro Des
3. Πώς να χρησιμοποιήσετε το Chiro Des
4. Πιθανές ανεπιθύμητες ενέργειες
5. Πώς να φυλάσσετε το Chiro Des
6. Περιεχόμενα της συσκευασίας και λοιπές πληροφορίες
7. **Τι είναι το Chiro Des και ποια είναι η χρήση του**

Το Chiro Des περιέχει τις δραστικές ουσίες 2-προπανόλη και 1-προπανόλη οι οποίες έχουν βακτηριοκτόνο και μυκητοκτόνο δράση. Το Chiro Des προορίζεται για την υγιεινολογική και χειρουργική αντισηψία των χεριών. Εφόσον το προϊόν χρησιμοποιηθεί σύμφωνα με τις οδηγίες, καμία απορρόφηση του Chiro Des διαμέσου του άθικτου δέρματος και επομένως καμία συστηματική επίπτωση εξαιτίας των δύο αλκοολών, δεν αναμένεται.

### Τι πρέπει να γνωρίζετε πριν χρησιμοποιήσετε το Chiro Des

### Μην χρησιμοποιήσετε το Chiro Des

* + σε περίπτωση αλλεργίας στην 2-προπανόλη, 1-προπανόλη ή σε οποιοδήποτε άλλο από τα συστατικά αυτού του φαρμάκου (αναφέρονται στην παράγραφο 6.)
	+ κοντά στα μάτια, πάνω σε βλεννώδεις μεμβράνες, ή σε ανοικτά τραύματα.

### Προειδοποιήσεις και προφυλάξεις

* Το Chiro Des δεν πρέπει να καταποθεί ή να εισέλθει στην κυκλοφορία του αίματος.
* Το Chiro Des περιέχει αλκοόλες και είναι εύφλεκτο. Πριν από τη χρήση ηλεκτρικών συσκευών, οι δερματικές περιοχές όπου χρησιμοποιήθηκε το Chiro Des, πρέπει να είναι απόλυτα στεγνές.
* Αποφύγετε την επαφή με τα μάτια. Σε περίπτωση επαφής με τα μάτια, ξεπλύντε τα προσεκτικά με άφθονο νερό και ζητήστε ιατρική συμβουλή.

### Κύηση και θηλασμός

Σωστή χρήση του Chiro Des δεν έχει επίδραση στην κύηση ή στον θηλασμό.

### Το Chiro Des περιέχει λανολίνη

### Μπορεί να προκαλέσει τοπικές δερματικές αντιδράσεις (π.χ. δερματίτιδα επαφής).

### Πώς να χρησιμοποιήσετε το Chiro Des

Πάντοτε να χρησιμοποιείτε αυτό το φάρμακο ακριβώς όπως περιγράφεται στο παρόν φύλλο οδηγιών χρήσης ή σύμφωνα με τις οδηγίες του γιατρού ή του φαρμακοποιού σας. Εάν έχετε αμφιβολίες, ρωτήστε τον γιατρό ή τον φαρμακοποιό σας.

Το Chiro Des χρησιμοποιείται μη αραιωμένο χωρίς ξέβγαλμα ως εξής:

- Για **υγιεινολογική αντισηψία χεριών**, το μη αραιωμένο διάλυμα επαλείφεται σε στεγνά χέρια, συμπεριλαμβανομένων των περιοχών ανάμεσα στα δάχτυλα και τις κοιλότητες των νυχιών. Διατηρήστε όλη την επιφάνεια του χεριού υγρή για 30 δευτερόλεπτα.

- Για **χειρουργική αντισηψία χεριών**, το μη αραιωμένο διάλυμα επαλείφεται σε στεγνά χέρια, συμπεριλαμβανομένων των περιοχών ανάμεσα στα δάχτυλα και τις κοιλότητες των νυχιών, και τους πήχεις. Διατηρήστε την επιφάνεια του δέρματος υγρή για 1,5 λεπτό.

Το Chiro Des προορίζεται για δερματική χρήση.

### Πιθανές ανεπιθύμητες ενέργειες

Όπως όλα τα φάρμακα, έτσι και αυτό το φάρμακο μπορεί να προκαλέσει ανεπιθύμητες ενέργειες, αν και δεν παρουσιάζονται σε όλους τους ανθρώπους.

***Μη γνωστή συχνότητα (δεν μπορεί να εκτιμηθεί με βάση τα διαθέσιμα δεδομένα)***

Λόγω της υψηλής περιεκτικότητας σε αλκοόλες, η πολλαπλή εφαρμογή πιθανόν να προκαλέσει ξηροδερμία, ξεφλούδισμα, κοκκίνισμα, ένταση, φαγούρα. Λόγω της περιεκτικότητας σε αρώματα και κερί (λανολίνη), είναι πιθανή η πρόκληση αλλεργίας εξ' επαφής.

Σε περίπτωση ακούσιας από του στόματος κατάποσης μεγάλων ποσοτήτων του Chiro Des (≥ 0,5 ml/kg σωματικού βάρους), συμπτώματα δηλητηρίασης οφειλόμενα στις αλκοόλες μπορεί να εμφανιστούν. Παρακαλούμε συμβουλευτείτε άμεσα έναν γιατρό ή πηγαίνετε στο πλησιέστερο νοσοκομείο και δείξτε τη φιάλη ή τον περιέκτη.

### Αναφορά ανεπιθύμητων ενεργειών

Αν παρατηρήσετε κάποια ανεπιθύμητη ενέργεια, ενημερώστε τον γιατρό ή τον φαρμακοποιό σας. Αυτό ισχύει και για κάθε πιθανή ανεπιθύμητη ενέργεια που δεν αναφέρεται στο παρόν φύλλο οδηγιών χρήσης. Μπορείτε επίσης να αναφέρετε ανεπιθύμητες ενέργειες απευθείας, μέσω του Εθνικού Οργανισμού Φαρμάκων,Μεσογείων 284, GR-15562 Χολαργός, Αθήνα, Τηλ: + 30 21 32040380/337, Φαξ: + 30 21 06549585, Ιστότοπος: <http://www.eof.gr>.

Μέσω της αναφοράς ανεπιθύμητων ενεργειών μπορείτε να βοηθήσετε στη συλλογή περισσότερων πληροφοριών σχετικά με την ασφάλεια του παρόντος φαρμάκου.

### Πώς να φυλάσσετε το Chiro Des

Το φάρμακο αυτό πρέπει να φυλάσσεται σε μέρη που δεν το βλέπουν και δεν το φτάνουν τα παιδιά.

Να μην χρησιμοποιείτε αυτό το φάρμακο μετά την ημερομηνία λήξης που αναφέρεται στην επισήμανση μετά τη «ΛΗΞΗ». Η ημερομηνία λήξης είναι η τελευταία ημέρα του μήνα που αναφέρεται εκεί.

Μην φυλάσσετε σε θερμοκρασία μεγαλύτερη των 25°C. Υπάρχει κίνδυνος έκρηξης σε περίπτωση υπερβολικής θέρμανσης.

Φυλάσσετε στον αρχικό περιέκτη. Διατηρείτε τον περιέκτη καλά κλεισμένο.

Η έγχυση σε άλλο αποστειρωμένο περιέκτη επιτρέπεται μόνο υπό άσηπτες συνθήκες.

Διάρκεια ζωής μετά το πρώτο άνοιγμα: 6 μήνες.

Σε περίπτωση διαρροής του διαλύματος, χρησιμοποιείστε υλικά απορρόφησης υγρών. Μικρότερες ποσότητες μπορούν να αραιωθούν με νερό και στη συνέχεια να απορριφθούν μαζί με τα υγρά απόβλητα. Μην πετάτε το προϊόν μαζί με κοινά οικιακά απόβλητα.

### Περιεχόμενα της συσκευασίας και λοιπές πληροφορίες

### Τι περιέχει το Chiro Des

* Οι δραστικές ουσίες είναι: η 2-προπανόλη και η 1-προπανόλη. 1 g διαλύματος περιέχει 0,6314 g 2-προπανόλης και 0,143 g 1-προπανόλης.Τα 100 g διαλύματος περιέχουν 63,14 g 2-προπανόλης και 14,3 g 1-προπανόλης.
* Τα άλλα έκδοχα είναι: Ύδωρ κεκαθαρμένο, γλυκερόλη, Fresh PH 799 982 PM (Symrise), βουτανοδιόλη 1,3, πολυοξυαιθυλένο-75 λανολίνη.

### Εμφάνιση του Chiro Des και περιεχόμενα της συσκευασίας

Το Chiro Des είναι υγρό διαφανές, άχρωμο δερματικό διάλυμα.

Κυκλοφορεί σε πλαστικές φιάλες (PE) με καπάκι snap-on (ΡΡ) ή περιέκτες (ΡΕ) με βιδωτό καπάκι ασφαλείας (ΡΕ).

Μεγέθη συσκευασιών: 150 ml, 500 ml, 1000 ml και 5000 ml.

Μπορεί να μην κυκλοφορούν όλες οι συσκευασίες.

**Κάτοχος Άδειας Κυκλοφορίας**

Πέτρος Χαρ. Κοσμίδης & ΣΙΑ Ε.Ε.

Ξάνθου 10, 177 78 Ταύρος, ΑΤΤΙΚΗ

Τηλ.: 210 48 38 224,

Φαξ: 210 48 38 547

Ε-mail: direct@pcosmidis.gr

**Παρασκευαστής**

AFP Antiseptica Forschungs- und Produktionsgesellschaft mbH

Otto-Brenner-Str. 16,

D-21337 Lüneburg,

Γερμανία

### Αυτό το φαρμακευτικό προϊόν έχει εγκριθεί στα κράτη μέλη του Ευρωπαϊκού Οικονομικού Χώρου με τις ακόλουθες ονομασίες:

|  |  |
| --- | --- |
| Γερμανία | Manorapid |
| Ελλάδα | Chiro Des |

**Το παρόν φύλλο οδηγιών χρήσης αναθεωρήθηκε για τελευταία φορά στις**